2. ลักษณะการประกอบธุรกิจ

1)  ประวัติความเป็นมา

บริษัท นวลิสซิ่ง จำกัด (มหาชน) ก่อตั้งขึ้นเมื่อวันที่ 15 มกราคม 2535 ด้วยทุนจดทะเบียน 1
ล้านบาท ในนามของบริษัท ไตรมิตรสัมพันธ์ จำกัด และได้เปลี่ยนชื่อเป็นบริษัท นวลิสซิ่ง จำกัด
เมื่อวันที่ 20 ตุลาคม 2535

บริษัทได้แปรสภาพเป็นบริษัทมหาชนเมื่อปี 2538
และเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อปี 2544 เป็นต้นมา

นับตั้งแต่เปิดดำเนินการมา บริษัทได้เพิ่มทุนจดทะเบียนมาเป็นลำดับ ณ ปัจจุบันบริษัทมี ทุนจดทะเบียน
750 ล้านบาท และทุนชำระแล้วเต็มจำนวน 750 ล้านบาท แบ่งเป็นหุ้นสามัญจำนวน 750 ล้านหุ้น
มูลค่าที่ตราไว้หุ้นละ 1 บาท โดยมีกลุ่มนายสมชัย พันธ์สายเชื้อ เป็นผู้ถือหุ้นใหญ่ของบริษัท
และเข้าร่วมบริหารพร้อมทั้งให้การสนับสนุนบริษัทในทุก ๆ ด้าน
เพื่อการปรับปรุงองค์กรและพัฒนาบริการให้มีมาตราฐานการบริการในระดับสากล

ในปี 2548 บริษัทได้ทำการจำหน่ายบัญชีลูกหนี้ จำนวน 297.41 ล้านบาท (ไม่รวมภาษีมูลค่าเพิ่ม)
ให้แก่ธนาคารพาณิชย์ในประเทศแห่งหนึ่ง เพื่อลดอัตราดอกเบี้ยจ่ายของบริษัท
และในปีเดียวกันนี้บริษัทได้ทำการเปิดที่ทำการสาขาแห่งแรกและแห่งที่ 2 ขึ้น คือ สาขาเชียงใหม่
และสาขานครราชสีมา ตามลำดับ

ในปี 2549 บริษัทได้ทำการเปิดที่ทำการสาขาแห่งใหม่เพิ่มขึ้นอีก 4 แห่ง คือ สาขาพิษณุโลก
สาขาอุดรธานี สาขาชลบุรี และสาขาอยุธยา เพื่อให้สอดคล้องกับแผนธุรกิจของบริษัท
ที่มุ่งเน้นการขยายธุรกิจให้กับลูกค้ารายย่อย
และขยายการบริการให้ครอบคลุมถึงลูกค้าในวงกว้างมากขึ้น

สำหรับปี 2550 บริษัทได้เพิ่มช่องทางการเพิ่มรายได้ของบริษัท
โดยเปิดดำเนินการให้สินเชื่อทะเบียนรถยนต์ในนามของ นวเอ็กซ์เพรส (Nava Express) ขึ้น
ในรูปแบบตัวแทนของบริษัท ณ วันที่ 31 ธันวาคม 2550 บริษัทมีสาขาของนวเอ็กซ์เพรสทั้งสิ้น 75
แห่ง แบ่งเป็นเขตกรุงเทพและปริมณฑลจำนวน 15 แห่ง และต่างจังหวัดจำนวน 60 แห่ง
และในปีเดียวกันนี้ บริษัทได้มีการลงทุนในบริษัทย่อย ในนาม “บริษัท เบลสซิ่ง คาร์ เร้นท์ จำกัด”
(ซึ่งต่อมาเปลี่ยนชื่อเป็น บริษัท เบลสซิ่ง แอสเสท เซอร์วิสเซส จำกัด)
ซึ่งให้บริการให้เช่าและจำหน่ายรถยนต์ รวมถึงการให้บริการบริหารหนี้สินต่าง ๆ
แบบครบวงจรอีกด้วย

2)  ลักษณะการประกอบธุรกิจของบริษัท

บริษัทประกอบธุรกิจให้บริการสินเชื่อเช่าซื้อและสินเชื่อเช่าลีสซิ่ง
ซึ่งถือเป็นบริการทางการเงินอีกรูปแบบหนึ่ง โดยผู้ใช้บริการเพียงแต่ชำระเงินเริ่มต้นบางส่วน
(Down Payment) และผ่อนชำระค่าเช่าเป็นรายงวด (Installments Payment)
ผู้เช่าซื้อและผู้เช่าลีสซิ่งก็จะได้รับสิทธิในการใช้ประโยชน์บนทรัพย์สินนั้นตลอดระยะเวลาของสัญญา
ซึ่งบริการสินเชื่อประเภทนี้เหมาะสำหรับผู้ที่มีความประสงค์ที่จะเป็นเจ้าของกรรมสิทธิ์ในทรัพย์สินนั้น
หรือผู้ที่มีความประสงค์ในการจัดหา ทรัพย์สินเพื่อใช้ในการดำเนินงาน
แต่ไม่สามารถจ่ายชำระในคราวเดียวได้ จึงหันมาใช้บริการเช่าซื้อหรือ
เช่าลีสซิ่งเพื่อลดภาระของเงินลงทุนจำนวนมากในตอนเริ่มแรก

สำหรับทรัพย์สินที่บริษัทให้บริการสินเชื่อเช่าซื้อและเช่าลีสซิ่งนั้น จะครอบคลุมทั้งรถยนต์ใช้แล้ว
และรถยนต์ใหม่ โดยมีตั้งแต่รถยนต์ส่วนบุคคลและรถยนต์เพื่อการพาณิชย์
ซึ่งบริษัทจะเน้นรถยนต์ชั้นนำที่ได้รับการยอมรับ เช่น Honda Toyota Nissan Isuzu Ford
Mercedes Benz BMW เป็นต้น โดยกลุ่มลูกค้าของบริษัทมีทั้งที่เป็นลูกค้าบุคคลธรรมดาและนิติบุคคล

นอกจากการให้บริการทางด้านสินเชื่อเช่าซื้อและเช่าลีสซิ่งแล้ว
บริษัทยังมีบริการสินเชื่อทะเบียนรถยนต์
ซึ่งเป็นสินเชื่อที่บริษัทให้แก่ลูกค้าทั่วไปที่มีรถยนต์เป็นของตนเอง หรืออีกนัยหนึ่ง คือ
รถยนต์คันดังกล่าวจะต้องมีชื่อลูกค้ารายนั้นเป็นผู้ถือกรรมสิทธิ์ โดยจะมีการโอนกรรมสิทธิ์ให้แก่บริษัท
เพื่อการเช่าซื้ออย่างถูกต้องตามกฎหมาย 
และหลังจากที่ลูกค้าได้ผ่อนชำระจนครบกำหนดตามสัญญาแล้ว
บริษัทจะมีการโอนกรรมสิทธิ์รถยนต์คันดังกล่าวคืนกลับไปให้แก่ลูกค้าตามเดิม
เช่นเดียวกับสินเชื่อเช่าซื้อทั่วไป

และนอกเหนือจากบริการด้านสินเชื่อต่าง ๆ แล้ว
บริษัทยังให้บริการรับต่อกรมธรรม์ประกันภัยและการต่อภาษีทะเบียนรถยนต์
ซึ่งนอกจากจะเป็นการเพิ่มรายได้ให้กับบริษัทแล้ว ยังเป็นบริการที่ดีที่จัดให้สำหรับลูกค้า
อีกทั้งยังช่วยคุ้มครองและป้องกันความเสี่ยงที่อาจเกิดขึ้นกับทรัพย์สินของบริษัทอีกด้วย

3)  โครงสร้างรายได้ของบริษัทแยกตามประเภทของธุรกิจ

+----------------------+-------+-------+-------+-----+-------+-------+
| ประเภท               | ป     |       | ป     |     | ป     |       |
|                      | ี 2550 |       | ี 2549 |     | ี 2548 |       |
+----------------------+-------+-------+-------+-----+-------+-------+
|                      | ล     | ร้อยละ | ล     | ร้อ  | ล     | ร้อยละ |
|                      | ้านบาท |       | ้านบาท | ยละ | ้านบาท |       |
+----------------------+-------+-------+-------+-----+-------+-------+
| รายได้จากสัญญาเช่าซื้อ    | 2     | 70.97 | 1     | 63  | 1     | 66.04 |
|                      | 11.19 |       | 42.98 | .72 | 50.51 |       |
+----------------------+-------+-------+-------+-----+-------+-------+
| • รถยนต์นั่งส่วนบุคคล     | 1     | 33.69 | 78.57 | 35  | 90.27 | 39.61 |
|                      | 00.27 |       |       | .01 |       |       |
+----------------------+-------+-------+-------+-----+-------+-------+
| • รถยนต์เพื่อการพาณิชย์   | 1     | 36.95 | 61.73 | 27  | 55.97 | 24.56 |
|                      | 09.55 |       |       | .51 |       |       |
+----------------------+-------+-------+-------+-----+-------+-------+
| • เครื่องจักร อุปกรณ์     | 0.97  | 0.33  | 2.68  | 1   | 4.27  | 1.87  |
| และอื่นๆ               |       |       |       | .19 |       |       |
+----------------------+-------+-------+-------+-----+-------+-------+
| รายได้จากสัญญาเช่าลีสซิ่ง  | 27.8  | 9.34  | 30.25 | 13  | 48.34 | 21.21 |
|                      |       |       |       | .46 |       |       |
+----------------------+-------+-------+-------+-----+-------+-------+
| • รถยนต์นั่งส่วนบุคคล     | 4.02  | 1.35  | 4.20  | 1   | 7.80  | 3.42  |
|                      |       |       |       | .86 |       |       |
+----------------------+-------+-------+-------+-----+-------+-------+
| • รถยนต์เพื่อการพาณิชย์   | 6.36  | 2.14  | 1.45  | 0   | 4.41  | 1.94  |
|                      |       |       |       | .64 |       |       |
+----------------------+-------+-------+-------+-----+-------+-------+
| • เครื่องจักรและอุปกรณ์   | 17.42 | 5.85  | 24.60 | 10  | 36.13 | 15.85 |
|                      |       |       |       | .96 |       |       |
+----------------------+-------+-------+-------+-----+-------+-------+
| รายได้อื่น              | 58.59 | 19.69 | 51.31 | 22  | 29.07 | 12.75 |
|                      |       |       |       | .80 |       |       |
+----------------------+-------+-------+-------+-----+-------+-------+
| • ดอกเบี้ยรับ           | 19.99 | 6.72  | 18.22 | 8   | 9.86  | 4.33  |
|                      |       |       |       | .12 |       |       |
+----------------------+-------+-------+-------+-----+-------+-------+
| •                    | 15.49 | 5.21  | 19.90 | 8   | 10.13 | 4.44  |
| บริการต่อกรมธรรม์และภาษี |       |       |       | .87 |       |       |
+----------------------+-------+-------+-------+-----+-------+-------+
| • รายได้ชดเชยค่าเสียหาย | 6.91  | 2.32  | 5.07  | 2   | 4.51  | 1.98  |
|                      |       |       |       | .26 |       |       |
+----------------------+-------+-------+-------+-----+-------+-------+
| • รายได้อื่น            | 16.20 | 5.44  | 7.97  | 3   | 4.57  | 2.00  |
|                      |       |       |       | .55 |       |       |
+----------------------+-------+-------+-------+-----+-------+-------+
| รวมรายได้             | *2    | 1     | 2     | 100 | 2     | 1     |
|                      | 97.58 | 00.00 | 24.39 | .00 | 27.92 | 00.00 |
+----------------------+-------+-------+-------+-----+-------+-------+

4)  เป้าหมายและวัตถุประสงค์ในการดำเนินงาน

บริษัทได้วางเป้าหมายของการประกอบธุรกิจเช่าซื้อและเช่าลีสซิ่งไว้ ดังนี้

  1) ให้เป็นบริษัทที่มีการจัดการที่ดี โปร่งใส ยุติธรรมต่อผู้มีส่วนได้เสียทุกราย

  2) ให้เป็นบริษัทที่มีการเสียภาษีทุกประเภทอย่างถูกต้องตามกฎหมายให้แก่รัฐตลอดกาล

  3) ให้เป็นบริษัทที่มีภาพลักษณ์ของการบริหารงานแบบมืออาชีพมีมาตรฐานในการให้บริการ ที่สูง
  และเป็นที่น่าเชื่อถือของทุกฝ่ายที่เกี่ยวข้อง

  4) ให้เป็นบริษัทที่ให้บริการปรึกษา โดยไม่คิดมูลค่าแก่ผู้บริโภคที่ได้รับความเดือดร้อน
  หรือประสบปัญหาการทำเช่าซื้อและลีสซิ่งกับบริษัทอื่น ๆ

  5) ให้เป็นบริษัทที่เป็นแหล่งรวมข้อมูลความรู้เกี่ยวกับธุรกิจเช่าซื้อ เช่าลีสซิ่ง
  และข้อมูลเกี่ยวกับรถยนต์ทุกชนิดที่ประชาชนทั่วไปสามารถเข้าถึง
  และใช้เป็นข้อมูลอ้างอิงได้ในทางการศึกษา